section_heading: Počeci i prva dva albuma (1977. – 1979.)
paragraph_text: Snimanje pjesama za drugi album, Communiqué, odvijalo se u prosincu 1978. u studiju "Compass Point" u Nassauu. Album je izdan u lipnju 1979., a producenti su bili Jerry Wexler i Barry Beckett.<ref>Poštenjačine u tjesnacu Branko Vukojević, Džuboks (br. 72), 28. rujna 1979. Zanimljivo je da je album završio na prvom mjestu glazbene liste u Njemačkoj, a u isto vrijeme je i njihov prvi album bio na trećem mjestu. Drugi album sa singlom "Lady Writer" nastavio je sa sličnim monokromatskim raspoloženjem kao i prvi album, te je pokazao prošireni raspon Knopflerovih tekstova na uvodnoj pjesmi "Once Upon a Time in the West". Album je prodan u više od 3 milijuna kopija diljem svijeta. U godinama koje nadolaze, ovaj se pristup počeo mijenjati zajedno s postavom grupe.